**Z A P I S N I K**

**SA 24. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 29. studenoga 2023.

24. sjednica Gradskog vijeća Grada Ivanić-Grada održana je dana 29. studenoga 2023. godine s početkom u 16:30 sati u Spomen domu Alojz Vulinec, Beliceva 1, Ivanić-Grad.

Bilješke vodi Matea Rešetar – viša stručna suradnica za poslove Gradskog vijeća i Gradonačelnika

Prisutni članovi Gradskog vijeća:

Željko Pongrac, Željko Brezovečki Brzi, Slaven Barišec, Ivica Kozjak, Irena Fučkar, Milica Piličić, Mirna Češković, Aleksandra Toth, Lovorko Matković, Miljenko Šimunović, Maja Krnjević, Renato Mikac

Odsutni: Tibor Vuković, Mladen Prelec, Kristijan Škarica

Ostali prisutni:

1. Javor Bojan Leš – gradonačelnik Grada Ivanić-Grada
2. Tomislav Cuvaj – zamjenik gradonačelnika Grada Ivanić-Grada
3. Marina Šiprak – pročelnica Upravnog odjela za lokalnu samoupravu, pravne poslove i društvene djelatnosti
4. Dražen Hlad – pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu
5. Tamara Mandić – pročelnica Upravnog odjela za financije i proračun
6. Matea Rešetar – viša stručna suradnica za poslove Gradskog vijeća i Gradonačelnika
7. Mario Biršić – viši stručni suradnik za društvene djelatnosti
8. Albina Marić – referentica – komunalna redarka
9. Senka Kušar Bisić – ravnateljica Gradske knjižnice Ivanić-Grad
10. Rosana Škrgulja – ravnateljica Muzeja Ivanić-Grada
11. Mile Marinčić – dekan Veleučilišta Ivanić-Grad
12. Ivana Bajt – ravnateljica Gradskog društva Crvenog križa Ivanić-Grad
13. Sanja Radošević – direktorica trgovačkog društva Ivakop d.o.o.
14. Mario Mikulić – direktor trgovačkog društva Komunalni centar Ivanić-Grad d.o.o.
15. Sanja Mahovlić Vučinić – direktorica trgovačkog društva Razvojna agencija IGRA d.o.o.
16. Josip Banić – predsjednik Savjeta mladih Grada Ivanić-Grada
17. Obiteljski radio Ivanić d.o.o.
18. 01Portal

Predsjednik Gradskog vijeća g. Pongrac – otvorio je 24. sjednicu te konstatirao kako je sjednici od ukupno 15 prisutno 10 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je sa 10 glasova za jednoglasno usvojen zapisnik sa 23. sjednice Gradskog vijeća Grada Ivanić-Grada.

Prije usvajanja Dnevnog reda, predlagatelj točke 1. i točke 6. Dnevnoga reda predložio je da točka 6. Dnevnog reda - Razmatranje prijedloga i donošenje:

a) Proračuna Grada Ivanić-Grada za 2024. godinu i projekcije za 2025. i 2026. godinu

b) Odluke o izvršavanju Proračuna Grada Ivanić-Grada za 2024. godinu

c) Programa socijalnih potreba Grada Ivanić-Grada za 2024. godinu

d) Programa javnih potreba u kulturi Grada Ivanić-Grada za 2024. godinu

e) Programa javnih potreba u tehničkoj kulturi Grada Ivanić-Grada za 2024. godinu

f) Programa javnih potreba u provedbi programa i projekata udruga civilnog društva Grada Ivanić-Grada u 2024. godini

g) Programa javnih potreba u području predškolskog odgoja i obrazovanja te skrbi o djeci predškolske dobi Grada Ivanić-Grada za 2024. godinu

h) Programa javnih potreba u sportu Grada Ivanić-Grada za 2024. godinu

i) Programa javnih potreba u vatrogastvu i civilnoj zaštiti Grada Ivanić-Grada u 2024. godini

j) Programa građenja komunalne infrastrukture na području Grada Ivanić-Grada za 2024. godinu

k) Programa održavanja komunalne infrastrukture za 2024. godinu

l) Programa utroška sredstava šumskog doprinosa za 2024. godinu

postane točkom 1., a da točka 1. - Razmatranje Izvješća o radu i financijskom poslovanju Gradske knjižnice Ivanić-Grad postane točkom 6. Dnevnoga reda.

Prijedlog je jednoglasno usvojen.

Gradsko vijeće je jednoglasno sa 10 glasova za usvojilo sljedeći

**D N E V N I R E D :**

1. **Aktualni sat**

* **Informacija komunalnog redarstva o izvršenim nalozima u prethodnom periodu**

1. **Razmatranje prijedloga i donošenje:**
2. **Proračuna Grada Ivanić-Grada za 2024. godinu i projekcije za 2025. i 2026. godinu**
3. **Odluke o izvršavanju Proračuna Grada Ivanić-Grada za 2024. godinu**
4. **Programa socijalnih potreba Grada Ivanić-Grada za 2024. godinu**
5. **Programa javnih potreba u kulturi Grada Ivanić-Grada za 2024. godinu**
6. **Programa javnih potreba u tehničkoj kulturi Grada Ivanić-Grada za 2024. godinu**
7. **Programa javnih potreba u provedbi programa i projekata udruga civilnog društva Grada Ivanić-Grada u 2024. godini**
8. **Programa javnih potreba u području predškolskog odgoja i obrazovanja te skrbi o djeci predškolske dobi Grada Ivanić-Grada za 2024. godinu**
9. **Programa javnih potreba u sportu Grada Ivanić-Grada za 2024. godinu**
10. **Programa javnih potreba u vatrogastvu i civilnoj zaštiti Grada Ivanić-Grada u 2024. godini**
11. **Programa građenja komunalne infrastrukture na području Grada Ivanić-Grada za 2024. godinu**
12. **Programa održavanja komunalne infrastrukture za 2024. godinu**
13. **Programa utroška sredstava šumskog doprinosa za 2024. godinu**
14. **Razmatranje Izvješća o radu i financijskom poslovanju Muzeja Ivanić-Grada za 2022. godinu i donošenje Zaključka o prihvaćanju istog**
15. **Razmatranje Financijskog izvješća i Izvješća o poslovanju Veleučilišta Ivanić-Grad za 2022. godinu i donošenje Zaključka o prihvaćanju istog**
16. **Razmatranje Izvješća o radu i financijskom poslovanju Gradskog društva Crvenog križa Ivanić-Grad za 2022. godinu i donošenje Zaključka o prihvaćanju istog**
17. **Razmatranje prijedloga i donošenje Zaključka o usvajanju:**
18. **Analize stanja sustava civilne zaštite na području Grada Ivanić-Grada za 2022. godinu**
19. **Godišnjeg plana razvoja sustava civilne zaštite na području Grada Ivanić-Grada za 2023. godinu s financijskim učincima za trogodišnje razdoblje**
20. **Razmatranje Izvješća o radu i financijskom poslovanju Gradske knjižnice Ivanić-Grad**
21. **Razmatranje prijedloga i donošenje Zaključka o prihvaćanju Plana rada i Financijskog plana Savjeta mladih Grada Ivanić-Grada za razdoblje od siječnja do prosinca 2024. godine**
22. **Razmatranje prijedloga i donošenje Odluke o prijenosu vlasništva opreme za rad ustanovi Veleučilište Ivanić-Grad**
23. **Razmatranje prijedloga i donošenje Odluke o proglašenju komunalne infrastrukture javnim dobrom u općoj uporabi**
24. **Razno**

Rad prema utvrđenom dnevnom redu.

1. **TOČKA**

Gđa. Albina Marić – od prošle sjednice, odnosno izvješća komunalnog redarstva od 24. listopada do 28. studenoga u Ulici ruža na zavoju u blizini Lonjske ulice označene su trase za uzdignuti pješački prijelaz te isti je i asfaltiran, te je postavljena i vertikalna signalizacija. U Deanovcu pored nogometnog igrališta postavljen je sanitarni kontejner za potrebe MO-a i korisnika igrališta. U srijedu 15. listopada ove godine u 13:00 sati na lokaciji trgovačkog društva Binđo d.o.o. održana je smotra zimske službe za nerazvrstane ceste na području Grada Ivanić-Grada. Uvidom na terenu utvrđena je spremnost mehanizacije i opreme za potrebe održavanja i provedbu zimske službe. Područje Ivanić-Grada za potrebe zimske službe podijeljeno je u četiri sektora. Prvi sektor je područje naselja Ivanić-Grad, drugi sektor je područje naselja Šumećani, Graberje Ivanićko, Deanovec, Derežani i dio Ivanić-Grada. Sektor tri je područje naselja Lijevi Dubrovčak, Posavski Bregi, Zaklepica, Prečno, Prerovec, Topolje, Opatinec, Lepšić i Tarno, te sektor četiri je područje naselja Greda Breška, Šemovec Breški, Trebovec, Zelina Breška i Opatinec. Što se tiče javne rasvjete, od 75 prijava kvarova na javnoj rasvjeti dio kvarova koji su bili pokriveni reklamacijom su uklonjeni. Isto tako na nekim lokacijama javne rasvjete došlo je do kvara, odnosno problem je bio sa mrežom što je isto tako uklonjeno u određenom dijelu. Trenutno imamo još 13 novoprijavljenih i nepopravljenih lokacija koje se nadamo da ćemo sa trenutnim izvođačem koji na terenu otklanja na dnevnoj bazi spomenute kvarove, trudimo se da se u što kraćem periodu otklone kvarovi. Kada se radi o kvaru koji je pokriven reklamacijom, za sanaciju odnosno reklamaciju potrebno je neko određeno vrijeme da bi se mogli nabaviti određeni dijelovi. Zahvaljujem građanima koji su ipak strpljivi i razumiju donekle tu situaciju oko nabavke novih lampi odnosno novih prigušnica. Svi ste primijetili da je u suradnji i koordinaciji sa Turističkom zajednicom Grada Ivanić-Grada počelo i postavljanje dekorativne rasvjete na području cijelog Grada. Održan je i sastanak sa trgovačkim društvom Ivakop d.o.o. vezano za postavljanje video nadzora na lokacije zelenih otoka kako b se spriječilo konstantno nedozvoljeno odlaganje otpada. Što se tiče naše suradnje sa Komunalnim centrom Ivanić-Grad d.o.o. u sklopu Plana održavanja javnih i zelenih površina trenutno je aktualno čišćenje lišća s kolnika, nogostupa i ostalih javnih i zelenih površina. Vremenski uvjeti diktiraju cijeli taj intenzitet provedbe. Komunalni redar je u sklopu redovnog rada u Gradskoj upravi u periodu održavanja od zadnje sjednice Gradskog vijeća obilazio teren prema sljedećoj problematici – što se tiče izdavanja rješenja u upravnom postupku sveukupno u ovoj godini je komunalno redarstvo pokrenulo 81 upravni postupak. Izdana su rješenja za neuređene parcele, kroz godinu 76 rješenja, od toga 14 novih i 2 su još trenutno u postupku. Oborinska odvodnja, izdano je 5 rješenja. Ti upravni postupci su uglavnom pokrenuti ii o službenoj dužnosti ili temeljem prijave građana. Znači, na svaku prijavu mi smo izašli i utvrdili činjenično stanje da li je potrebno izdati rješenje ili je dovoljna neka opomena usmena ili pismena zabilješka. Nakon Rješenja, znači proteklog roka 15 dana od kada se primi rješenje, nakon toga kolegica i ja smo izlazile na teren, odnosno telefonskim razgovorima kontaktirali građane i pitali i utvrđivali ako nisu izvršili obavezne radnje po izdanim rješenjima, dogovarali smo o pomicanju rokova datuma kada bi se moglo izvršiti zatraženo od građana. Komunalno redarstvo izdavalo je i upozorenja za uzurpaciju javnih površina, za neodržavanje živica, odlaganje građevinskog materijala nepropisno odloženog na određene parcele i slično. Znači, u upravnom postupku izdano je 16 obveznih prekršajnih naloga. Dostavljeni su podaci o vlasnicima vozila i izdano je 15 opomena. Upućen je također i zahtjev Policijskoj postaji Ivanić-Grad te čekamo podatke još za 7 vozila. Što se tiče suglasnosti za korištenje javnih površina izdane su kroz godinu 43 suglasnosti s tim da je od protekle sjednice do sada izdana jedna nova suglasnost. Za prometovanje vozila preko 3,5 t ulicama grada sveukupno je izdano 8 suglasnosti, od zadnje sjednice to je jedna suglasnost i naravno ta je suglasnost izdana uz koordinaciju sa Policijskom upravom. Isto tako što se tiče izvođenja radova na javnim površinama kroz ovu godinu izdane su 44 suglasnosti, od toga 7 od zadnje sjednice. Također rješenje za korištenje javnih površina izdano je sveukupno 58 rješenja, to su rješenja uglavnom upućena ugostiteljima i za prodajni štand za sezonsko voće. Što se tiče suradnje sa Komunalnim centrom Ivanić-Grad d.o.o. imamo dnevnu komunikaciju, zajedno obilazimo teren i utvrđujemo probleme. Isto tako skupa donosimo neke odluke na koji način da riješimo određenu problematiku trenutnu koja se zatekne na samom terenu. Isto tako na tjednoj bazi još uvijek imamo i sastanke za redovno održavanje zelenih površina i isto tako za redovno održavanje objekata koji su pod Gradom, znači Veleučilište, Dom Alojza Vulinca, Poduzetnički inkubator, Muzej, Turistička zajednica, Dom hrvatskih branitelja. Sveukupno, u toj suradnji, izdano je 116 naloga prema trgovačkom društvu, od toga 12 novih od zadnje sjednice. Što se tiče održavanja objekata trenutno je sada najzanimljivije odzračivanje tih radijatora i popravci bojlera. U suradnji sa domarima i mjesnim odborima kada nam prijave neki kvar onda dolazimo na lice mjesta, u svakom domu se zadržimo koliko je potrebno da utvrdimo koja je to problematika i trenutno je to grijanje, odnosno bojleri i topla voda. Što se tiče oborinskih odvodnji u Deanovcu u Ulici Josipa Cobovića radovi su završeni. Isto tako je u tijeku snimanje i izrada troškovnika za lokacije koje su stigle putem prijava građana; vidjet ćemo što možemo još u ovoj godini odraditi, koliko će nam vremenski uvjeti to dozvoliti. Također imamo i krpanje udarnih rupa i manja presvlačenja sa izvođačem Marinić Gradnja d.o.o., isto tako obilazimo sporni teren gdje su nastale rupe uslijed vremenskih uvjeti ili ako je došlo do oštećenja dogovaramo što ćemo zakrpati i kada i provjeravamo kada se taj posao odradi da je to odrađeno na zadovoljstvo svih građana. Što se tiče higijeničarske službe, znači suradnja sa veterinarima, odnosno veterinarske usluge i sakupljanje lešina sa javnih površina po prijavama građana što od divljih životinja što od domaćih životinja. Znači, sve skupa izdano je 60 odobrenja gdje na dnevnoj bazi isto tako izdajemo potrebnu dokumentaciju tipa kastriranje životinja, mačaka, pasa, znači domaćih životinja, subvenciju i sufinanciranje od strane Grada Ivanić-Grada. Za sve ostale stvari koje su potrebne, znači kroz razgovor telefonski, putem maila ili osobno kada stranke dolaze u Gradsku upravu surađujmo na dnevnoj bazi sa svakim građaninom i trudimo se riješiti njihove probleme.

g. Željko Brezovečki Brzi – Nakon završenih radova između ulica Moguševe i Omladinske na samom raskrižju raskopano je raskrižje već 3 mjeseca i naravno navezen šljunak pa pitam, zanima me kada to mislimo staviti ili vratiti u prvobitan položaj to jest da dobijemo asfalt i da se možemo normalno dalje voziti tom ulicom. Drugo pitanje se odnosi na ulicu u Donjoj Poljani kod kućnog broja 7 koja ide prema Husariću, presječen je nogostup, radili su se priključci. Naravno, ista stvar, šljunak, nema natrag asfalta. Treće pitanje se odnosi na novu šetnicu ili rekao bih na šetnicu treći dio koji ide prema Žeravincu. U nekoliko navrata prilikom noćnog obilaska ne rade tri lampe i ne radi tamo ono jedno mjesto gdje se može sjesti. Pa prema tome vrlo je neugodno proći. Prije svega zato što se ne vidi šta je, a drugo mislim da je potrebno zamijeniti tri lampe i tu četvrtu gdje se sjedi ukoliko, koliko se sjećam ili koliko me pamćenje još prati, nadam se da je još uvijek ta šetnica pod garancijom. Ukoliko je ona pod garancijom molim da se pozove izvođača radova i da on to ukloni, a ukoliko to ne želi ukloniti možda je čak i dobar prijedlog da se raskine ugovor koji je ipak napravljen za pet godina pa da ne bi čekali pet godina da promijenimo tri ili četiri lampe koliko je potrebno jer ova šetnica svima nama služi na ponos ovog Grada i znatan broj naših građana se svaki dan i po danu i po noći šeće pa eto bilo bi prigoda, ako već smo ju platili i ako je tako rasvijetljena kako je, da onda i te sve lampe privedemo tome da se lijepo to uspostavi i da bude sve osvjetljeno. Četvrto pitanje se odnosi na Ulicu ruža ili rekao bih napokon je i u Ulici ruža na samom kraju prema izlasku na Savsku vraćen asfalt tamo gdje bi trebao biti. Međutim sa lijeve strane ili točnije na zelenoj površini ima preko dva kubika šudra i kamena koji je nabacan, pa možda bi bilo jako dobro ti izvođači koji su to radili bolje da su to upotrijebili pa dovezli ovdje između Kolodvorske i Vulinčeve kod rampe da ne moramo prelaziti autima pola metra kroz rupe i naravno već bi bilo možda vrijeme da i taj dio se asfaltira jer stvarno ovo više nema smisla. Prošlo je četiri mjeseca, a grad nam je raskopan, iako su to ceste Zagrebačke županije, iako je to Zagrebačka županija dala natječaj, iako je izvođač iz Ivanić-Grada koji je stvarno prevršio sve mjere prilikom svih izvođenja radova, mislim da je došlo vrijeme da nešto poduzmemo jer ovako građani se bune nama, žale se, negoduju, a na kraju imaju prava, a na kraju mi iz Grada dobivamo po ušima. Prije svega mislim da moramo nešto poduzeti po tom pitanju. Peto pitanje, da li su uvedeni i tko su novi izvođač radova za dvoranu u Graberju Ivanićkom. Mislim da smo rekli na prošlom vijeću da se približio kraj, da imamo izvođača radova, da imamo sve pa me zanima da li smo evo i s tim krenuli.

Gradonačelnik – pitanje jedan, dva i četiri su pitanja za direktora gospodina Tomislava Mastena Vodovoda i odvodnje Zagrebačke županije pa ćemo tražiti od njega pisani odgovor na sva ova Vaša postavljena pitanja i dostavit ćemo Vam ih u pisanom obliku. Što se tiče šetnice, šetnica nema uporabnu dozvolu i ona nije još uopće preuzeta. Znači došlo je do određenih problema koji su vezani za dobivanje uporabne dozvole pošto u samom projektu su bili i dva pontona koji su trebali biti na samoj rijeci Lonji, a da bismo dobili uporabnu to smo morali izbaciti iz projekta tako da je momentalno u fazi preprojektiranje šetnice i nakon toga dobivanje uporabne dozvole. Po dobivanju, odnosno prije dobivanja uporabne dozvole moraju se ukloniti svi nedostaci na tom dijelu pa onda i ovo što sada ne radi. Jedan dio toga je bio u funkciji. Moram reći da je ovdje dobrom voljom rekao bih izvođača šetnica puštena na neki način u mogućnost korištenja. Znači izvođač bi mogao definitivno i staviti tamo nekakve lance, rampe i zabraniti uopće još prolazak tim dijelom pošto šetnica u tom dijelu nema još uporabnu dozvolu. Znači, po završetku preprojektiranja i izbacivanja ovih nekih dijelova, koji sada u ovoj fazi su naprosto nepotrebni u projektu i neće se niti izrađivati, ćemo dobiti uporabnu dozvolu, a prije puštanja u promet nakon što dobijemo uporabnu dozvolu prije toga mora sve biti u punoj funkciji pa će tada biti i ti kvarovi koje ste primijetili, a jedan dio je vezan uz vandalizam koliko znam i koliko sam vidio, jedan dio možda uz nekakve tehničke probleme, biti će otklonjeni. Što se tiče uvođenja u posao, novi izvođač je uveden u posao prošli tjedan prije par dana i sa tim datumom su počeli teći rokovi za izvršenje radova i nadam se da će u skoro vrijeme se s tim radovima i započeti. U svakom slučaju izvođač je uveden u posao i samim time su i rokovi za izvođenje krenuli.

g. Renato Mikac – Ulica Franje Jurinca je završena prije dosta vremena. Imamo tamo na jedno tri mjesta oznake za ležeće policajce. Još nisu tamo postavljeni, a ono je trenutno možda pista za polijetanje aviona jer i danas sam bio u situaciji da sam skoro ostao bez prvog dijela auta dok sam izlazio iz trgovine van.

Gradonačelnik – Slažem se s Vama. Koliko znam na dvije ili tri lokacije tamo su bili ležeći policajci, sada ih nema, biti će postavljeni nadama se u što bržem roku.

g. Lovorko Matković – na zadnja dva vijeća sam pričao o djeci koja idu u Učenički dom i o njihovom tamo recimo gablecu ili nekakvom odmoru. I sada sa veseljem mogu reći da naši mališani koriste blagovaonicu u Učeničkom domu i čak imaju i topli obrok. Hvala ravnateljima Mileu Todiću i Almiru Alimanoviću na iskoraku velikom i daru našim malim klincima. Stvarno sam sretan što djeca mogu koristiti tu blagovaonicu. Imam još jednu stvar, a to su zastave koje se vijore po našem gradu i zamolio bih one koji se tim bave da probaju sugerirati nekim ljudima ili ustanovama da prema Pravilniku se stavljaju te zastave. Ako bi uzimali zastavu susjedne Slovenije ili Grčke, najpoznatija je američka zastava, uvijek se zna na koji način se postavlja. I ova zastava ovdje kod nas u dvorani, ova koja visi, prvi povijesni grb je najstariji grb Hrvatske i on mora biti gore prema vrhu, ne može biti grb Slavonije u vrhu, pa bih molio da se proba to iskomunicirati sa ustanovama i sugerirati da se te zastave koriste kako treba. Znam da je problem u tome jer te sve zastave se uglavnom rade u Aziji koji ne znaju koji grb ide na koju stranu, isto kao da bi mene pitali da posložim kinesko pismo.

Predsjednik Gradskog vijeća - ovo je bila sugestija, hvala na sugestiji, pa će se na tome poraditi.

Gđa. Maja Krnjević – da se nadovežem odmah na izvještaj komunalnog redara, pa prvo pitanje ide i u tom smjeru na neki način. Dakle ovako, kamere koje su postavljene radi sigurnosti na javnim mjestima trenutno ne pružaju očekivane rezultate u prepoznavanju lica na većoj udaljenosti. Možete li podijeliti informacije o planovima Grada za rješavanje ovog problema i osiguranje ispravnog funkcioniranja u smislu da to stvarno ima svoju svrhu pa da se na osnovu onog što kamere snime mogu utvrditi nepodopštine i loše stvari koje se dešavaju. Drugo pitanje vezano je uz školu centar u Ivanić-Gradu. Znamo svi da je vlasnik Županija, no interesira me koliko i kako Grad lobira kod Županije jer znamo da je u kolovozu ove godine raspisalo Ministarstvo natječaj za škole gdje ide dogradnja i izgradnja i tu se zapravo tražilo samo idejno ili sa nekakvim pedagoškim standardima, ali recimo tu Županija je mogla za našu školu napraviti to da dobijemo da se ona proširi, da se napravi toliki broj učionica koliko je potrebno kako bi se i nastava mogla odvijati u jednoj smjeni čemu se teži. Nadalje, svi znamo da imamo problema u zdravstvenoj skrbi, na svakom vijeću o tome govorimo, trudimo se, ali ja mislim da treba uzeti u obzir i evo pitat ću gradonačelnika, sigurna sam da ima odgovor, možete li podijeliti informaciju o trenutnim naporima Grada u poboljšanju zdravstvene skrbi, obrazovanja i poticanja gospodarskog razvoja. Odnosno, kako planirate uskladiti ove tri važne komponente za dobrobit građana, odnosno vidite li međusobnu povezanost upravo između zdravstvenog sustava, obrazovnog sustava i gospodarstva u našem Gradu, te koje konkretne strategije i politike Grada podržavaju ravnotežu između ovih ključnih sektora. Zadnje pitanje, već sam pitala prošli puta i jednim dijelom ćemo se time dotaknuti u jednoj od sljedećih točaka dnevnog reda, ali i dalje me zanima kako ćemo nadomjestiti smanjenje prireza od 1.1. sljedeće godine i osigurati kontinuiranu podršku javnim uslugama i projektima zato što znamo da od 1.1. sljedeće godine i raste osnovica neoporeziva. Znači da će tu još biti jedan segment manjka sredstava u proračunu.

Gradonačelnik – na prvo pitanje vezano uz kamere će zamjenik odgovoriti. Što se tiče škole u centru, škola u centru, opet moram reći, nema veze sa Gradom niti Grad ima bilo kakve veze sa funkcioniranjem škole, ali naravno da kao što smo u sve involuirani tako smo involuirani i u to. Ono što mogu reći je da je uređenje naše Osnovne škole centar ušlo i u strateške projekte Zagrebačke županije, da je prioritet sanacija kompletno škole u sadašnjem obliku i da je škola, koliko znam, prijavljena i na kompletnu energetsku obnovu i sve što je vezano uz to i da su odobrena sredstva za to. Što se tiče proširenja te škole u jednosmjensku nastavu osobno evo i na moju inicijativu sam se uključio i bio sam dva puta u samom Ministarstvu i sa mnom su išli i pročelnica, pročelnik i ravnatelj iako mi nemamo nikakvu ingerenciju nad tom školom. U propisanim gabaritima jednosmjenske nastave koja se financira iz sredstava EU jasno stoji da sve škole koje imaju više od 20 odjeljenja neće ići u jednosmjensku nastavu. Škola u Ivanić-Gradu ima 24 odjeljenja i uz sve moguće napore može imati 23, ali ne može se spustiti ispod 20 i ona je ispala iz programa Ministarstva u smislu proširenja za jednosmjensku nastavu. To je zadnja informacija koju ja imam od prije možda 6, 7 mjeseci. Da li se išta tu promijenilo mogu provjeriti ali znam da je bila značajna inicijativa da se ta škola stvarno prebaci na jednosmjensku nastavu koja tada nije po onim normama ušla u tu kategoriju što ne znači da se možda još tu neće nešto i promijeniti, ali za sada je tako. Tu je čak naručen od strane Zagrebačke županije i projekt, ne znam da li je na razini idejnog ili glavnog, mislim da je idejni projekt koji postoji i škola u Ivaniću ima idejni projekt za proširenje svih svojih kapaciteta i eventualno ukoliko bi se otvorila mogućnost da se oni prijave kao takva veća škola od onoga što je propisano tim mjerama oni su spremni koliko znam i Zagrebačka županija dala je izraditi i postoji projekt proširenja škole u centru da bude za jednosmjensku nastavu. Ovo treće pitanje, znači široko je pitanje, obrazovanje, zdravstvo, gospodarstvo. Znači, obrazovanje i zdravstvo nije u nikakvoj ingerenciji Grada, gospodarstvo u odlukama naravno Grada koje se odnose na neke mjere definitivno je. Ono što mogu reći da u obrazovanju Grad sudjeluje u principu kroz naše Veleučilište kojem smo vlasnik, da se radi tamo na zdravstvenim programima. Također, moram reći da smo mi i u suradnji sa našom Srednjom školom, sa ravnateljicom Srednje škole, uspjeli izlobirati jedan razred srednje fizioterapeutske škole koja će ići svake druge godine jedno odjeljenje, jedno će ostati naftaši, a jedno će ići fizioterapeuti, i da u tom kontekstu podržavamo znači sve te mjere. Što se tiče zdravstva mogu reći da sam u stalnom kontaktu sa glavnim ljudima u Županiji koji su vezani za Dom zdravlja Zagrebačke županije te za hitnu. U novom rasporedu timova hitne medicinske pomoći sa 1.1. dobivamo još jedan tim hitne medicinske pomoći u našem gradu, a sa ravnateljem Doma zdravlja razgovaramo o mogućnosti sufinanciranja Grada još određene ambulante koja bi na neki način bila u vremenima kada nepokrivenost postoji u gradu, ali za to nam je nužna i pomoć Križa i Kloštra pošto i oni svi koriste taj Dom zdravlja, a ne izdvajaju ništa za Dom zdravlja u Ivanić-Gradu iako imaju i oni svoje, ne mogu reći, institucije. U tom kontekstu možda nađemo nekakvo rješenje. Što se tiče smanjenja prihoda od prireza i poreza i kako mislimo to nadoknaditi pa to se vidi pošto je proračun, koji je prva točka dnevnog reda, složen bez tih prihoda i potpuno normalno funkcionira. Smanjenje, odnosno da na neki način kažem ukidanje prireza je bio i naše predizborno neko obećanje nas i naših koalicijskih partnera i samim time ovo izvršenje našeg na neki način obećanja prema našim građanima. Znači, nema tih 6 % prireza i poreza i očekujemo da za to i taj iznos porastu plaće naših zaposlenika, odnosno stanara i naših stanovnika. Samim time povećanjem plaća povećat će se i porez na dohodak i opet će se popuniti proračun Grada u određenoj mjeri, a nadamo se da će porasti onda uz veće plaće i potrošnja, a samom potrošnjom će se opet povećati i porezni prihodi Grada. Definitivno su naše analize pokazale da nećemo imati problema, ali sigurno ćemo o tome još značajnije razgovarati tijekom rebalansa proračuna koji je svake godine gotovo negdje u četvrtom, petom mjesecu nakon što se financijski završi prethodna godina, nakon što se vidi koliko je sredstava viška ili manjka i nakon što će se vidjeti u cijelom tom novom sustavu stvarni priljev novaca kroz tri mjeseca po stavkama pa ćemo se moći tada i još osvrnuti na tu točku, ali uglavnom proračun je posložen bez tog prihoda i Grad ne bi trebao imati nikakvih problema. Znači ako govorimo o prihodu tome dotičnom, a vratimo se u kune, znači on je iznosio oko 1.800.000,00 kn na godišnjoj razini, znači oko 250.000,00 eura.

g. Tomislav Cuvaj – s obzirom da sam sudjelovao djelomično u instalaciji sustava video nadzora mogu odgovoriti na to pitanje. Ovo što Vi želite prepoznavanje lica to bi željeli i mi u Gradu imati ali to je priča koja je jako, jako skupa i to mislim da nitko u Hrvatskoj nema s obzirom da se to radi o sustavu koji bi trebao biti povezan sa MUP-om, a MUP nema takav sustav koji ima bazu podataka toliko veliku da bi imao sva lica koja se nalaze u svim gradovima, odnosno u državi. To je jako, jako skup sport, znači mislim da bi jedna takva kamera sa takvim softwerom koštala xy milijuna kuna. Bio sam na jednoj prezentaciji u tvrtci koja se bavi instalacijom takvog softwera, znači oni su instalirali termogenu kameru na Biokovu za otkrivanje požara, znači mislim preko pet milijuna kuna samo jedna takva kamera. Znači ove kamere koje mi imamo funkcioniraju. Osobno si dajem truda kada se desi nekakav incident, stvar je zamišljena na način da netko cijelo vrijeme prati svih 20 i nešto kamera i u trenutku kada vidi da se nešto dešava može zumirati da se lice stvarno prepozna. Mogu vam pokazati na mobitelu, imate kamere na mobitelu, da to zaista funkcionira samo si treba dati malo više truda. Mi smo po našim zelenim otocima imali dosta prijava i našli smo stvarno dosta počinitelja, ali ne možete imati ono da se baš otkrije lice, da se zumira. Evo znam zadnju situaciju kada je bila pljačka ugostiteljskog objekta na Zelenjaku morate si jednostavno dati truda. Znači ako se ne vidi na prvoj kameri, onda pratiti od kud je osoba došla, a ako ne vidite to imate kod nas je cijela šetnica pokrivena, sad ako je baš u nekakvom mrtvom kutu ne možete si pomoći na žalost.

1. **TOČKA**

Gradonačelnik - pripremili smo kratku prezentaciju, lakše je na taj način pratiti neke osnovne značajke Proračuna, a poslije ćemo otvoriti raspravu, možete pitati o detaljima, imate sve dokumente kod sebe pa se možemo onda osvrnuti na njima. Znači, prihodi i primici ukupni predviđeni su za ovaj proračun 26.533.363,00 eura, odnosno u kunama 199.915.625,00 kn što znači da se radi o izuzetno ambicioznom proračunu, a rekao bih da su naši svi proračuni takvi. Ako govorimo o vrstama prihoda oni su izraženi kroz prihode poslovanja Grada, prihode prodaje nefinancijske imovine, financijske imovine i zaduženja. 26.171.463 struktura tu vam je prikazana u slajdu kroz prihode Grada od poreza, imovine, pomoći iz inozemstva, prihodi od prodaje proizvoda roba, prihodi od upravnih administrativnih pristojbi, kazni, također prihodi od prodaje nefinancijske imovine pobrojani po stavkama kao što su u Proračunu i iskazani ukupno 19.474.463,00 i ovo je nekakav prikaz grafički samih prihoda gdje vidimo da je značajan dio je prihod od poreza. Također tu su i europski novci i novci iz ostalih znači izvora nevezanih direktno za sam Proračun, prihodi od upravnih i administrativnih pristojbi, nefinancijske imovine grafički prikazani. Kada govorimo o proračunskim korisnicima ovo su njihovi vlastiti prihodi koji ukupno iznose 2.996.213,00 eura. Naravno da onaj ostatak ide iz Proračuna. Kada govorimo o nefinancijskoj imovini također imamo te dvije stavke koje nam čine ukupno iznos koji vidite. Primici od zaduživanja, to je vjerojatno ono što ćete i pitati, ona su vezana prvenstveno za određene projekte. Istaknuti su najvažniji projekti, a to je sportska dvorana Graberje preostali dio, to je naselje Lonja sa Hercegovačkom ulicom i Gregorkovom ulicom, tu je nogostup i rekonstrukcija nogostupa od Jalševca do Opatinca, centra Opatinca do Doma i tu je Naftalanska ulica. Također su tu i dječji vrtići, dva dječja vrtića. To je novi dječji vrtić, Dječji vrtić Graberje i etaža još jedna Učeničkog doma čime ćemo, uz prizemlje koje smo ove godine napravili i već se odvija u njemu nastava, iduće godine namjeravamo prvi kat urediti. Ovdje je isto pobrojano i koliki su predviđeni iznosi vraćanja znači kredita i zajmova što onih prijašnjih naravno, u iznosu od 744.100,00 eura u idućoj godini. Znači sada smo krenuli na rashode koji su planirani na razini prihoda u istom iznosu i imamo javne usluge, opće, red i sigurnost, zaštita okoliša, usluge unapređivanja stanovanja, zajednice, zdravstvo, rekreacija, kultura, obrazovanje, socijalna zaštita da bi došli do ukupnog iznosa po upravnim odjelima Grada raspoređeno sa projekcijom za 2025. i 2026. godinu to izgleda ovako. Znači Upravni odjel za financije i proračun 902.500,00, Upravni odjel za komunalno gospodarstvo, prostorno planiranje, poljoprivredu i gospodarstvo 15.709.670,00 i Upravni odjel za lokalnu samoupravu, pravne poslove i društvene djelatnosti 9.921.193,00. Raščlanjeno to vidimo da je u odjelu za lokalnu samoupravu 7.730.288,00 je izdvojeno za Dječji vrtić, Gradsku knjižnicu, Muzej, Pučko otvoreno učilište, JVP i gradsku upravu. Uz to su još i ostale stvari koje Grad financira, a to je zdravstvena zaštita, sport i rekreacija, obrazovanje, poticanje turizma, zaštita od požara, civilno društvo i kultura, to je još dodatnih 2.191.905,00. Zdravstvena zaštita i socijalna skrb sa 749.495,00 gdje je nabrojano što sve pokriva. Znači od potpore učenicima, novorođenčad, umirovljenici, socijala, Crveni križ, hitna Zagrebačke županije sufinanciranje, program Zaželi, znači zapošljavanje teško zaposlive skupine starijih žena koje smo dobili obavijest da smo prošli i da sljedeće tri godine nastavljamo opet sa tim programom, i imamo socijalna i zdravstvena skrb. Za sport 537.000,00 što redovnih sredstava, što za sportove od posebnog interesa, obrazovanje najviše Dječji vrtić, sufinanciranje troškova djece u drugim vrtićima i financiranje u osnovnom obrazovanju produženog boravka prvenstveno djece u Osnovnoj školi Žeravinec koja ima uvjete za to. Tu je još ono što smo financirali i financiramo u Srednjoj školi, što financiramo kroz Veleučilište odnosno Zaklada koju ćemo osnovati, mislim na idućem vijeću da ćemo donijeti odluku o osnivanju zaklade koja bi iduće godine trebala profunkcionirati. Tu su socijalni programi, stipendije i potpore učenicima u iznosu od 50,00 eura svima za početak školske godine i olakšavanje roditeljima tog značajnog troška. Turizam to su sve turističke manifestacije i izgradnja turističke infrastrukture. Znači, još nemamo rezultata, ali u Proračunu smo stavili izgradnja turističke infrastrukture vezano za naš projekt Zemlja crnog zlata. Mogu reći da smo još uvijek u igri, da smo dobili Zahtjev za nadopunu po tom projektu koju smo izvršili i nadamo se da ćemo ga uspjeti realizirati. On je gledano u kunama mislim nekih oko 12 milijuna, koliko se sjećam. To vodi IGRA. Za kulturu, promicanje kulture 115.500,00 eura. Tu smo ove godine napravili pomak značajniji. Muzej, Pučko i Gradska knjižnica, Muzej prvenstveno radi izgradnje znači s obzirom da Muzej rekao bih odlično radi i prijavljuje nekoliko projekata gdje zapravo povlačimo iz Fonda za oporavak gotovo stopostotni iznosi i planirano je uređenje sadašnje zgrade Muzeja, znači male škole pokraj gradske uprave ona zgrada kompletno i Dubrovčak Lijevi uređenje stare škole. Kada govorimo o komunalnom gospodarstvu za održavanje komunalne infrastrukture 2.653.120,oo. Izgradnja i rekonstrukcija gdje ću nabrojat evo glavne projekte naravno, to je izgradnja novog vrtića koji je potpuno energetski samoodrživ i značajna je investicija, kratkoročno poprilično visoka, dugoročno znači bi trebao vrtić biti potpuno neovisan energetski kompletno. Procijenjena vrijednost naša je 6 milijuna eura. Proširenje Dječjeg vrtića u Graberju to je natječaj koji će izaći vrlo brzo u roku tjedan dva još ove godine. Uređenje Učeničkog doma prvog kata, znači prizemlje je uređeno, još imamo prvi i drugi kat za odvijanje nastave Veleučilišta u veleučilišnom kampusu tada, nastavak radova na sportskoj dvorani u Graberju gdje je novi izvođač uveden u posao i očekujemo da bude gotovo do početka školske godine. Spomenute dvije zgrade Muzeja koje su značajni isto kapitalni projekti, znači zgrada u Dubrovčaku 1.478.215,00, te u Parku stara škola 1.861.215,00 u eurima, a od komunalne infrastrukture znači to je uređenje Lonje, naselja Lonje, Hercegovačke ulice i Stjepana Gregorka, zatvaranje cijeloga kruga i izgradnja dvije faze proširenja znači same prometnice i izgradnje nogostupa, treća faza nije ovdje obuhvaćena, nogostup od Jalševca do Opatinca do Doma, Naftalanska ulica izgradnja i rekonstrukcija ulice i izgradnja nogostupa, dvije brane na Lonji koje će, osim što će biti brane, osigurati da Lonja postane rijeka odnosno jezero će biti i pješački mostovi. Također predviđeno je asfaltiranje cesta i parkirališta, uređenje ruralnog prostora građevine javnih namjena, znači to je uređenje Doma u Posavskim Bregima, uređenje sportskih igrališta, prvenstveno Posavski Bregi, Breška Greda, Žeravinec i Šumećani. Komunalno gospodarska također infrastruktura, to je zona UPU 6 projektiranje prometnice i osiguravanje potrebne infrastrukture do nove parcele koju smo dobili od države, uređenje Trga Vladimira Nazora na razini idejnog rješenja te izrada glavnog projekta uređenja starogradske jezgre da bi bili sposobni krenuti sa radovima kada krene kanalizacija sa uređenjem prometnica i infrastrukture starog grada. POS stanogradnja nadamo se evo iduće godine početak radova možda već krajem godine, a to sada već ne ovisi toliko o nama s obzirom da prebacujemo na Ministarstvo priču projektiranja i ostalo. Uređenje Tarna i povećanje kapaciteta našeg odlagališta kroz nadvišenja na postojećim odlagalištima gdje bi trebalo biti dovoljno prostora da produžimo tijek tog našeg odlagališta za koju godinu i ovdje je to pobrojano u ovoj tablici kroz razvojne programe i komunalnu infrastrukturu također. Odvodnja i pročišćavanje otpadnih voda koje radi Vodoopskrba i odvodnja Zagrebačke županije je ovdje navedena iako ćemo morati tu donijeti odluke u nekim odlukama još vijeća koje su ispred nas, a vezano za odobrenje tvrtki za kreditno zaduženje i financiranje vlastite komponente. Sam širokopojasni Internet koji je evo došao do kraja, ja se nadam, u ovoj godini. Tu smo obaviješteni da sada slijede samo manje-više priključci građana na tu infrastrukturu i znam da je jedna tvrtka za taj projekt izgradnje te infrastrukture i dobila sredstva odnosno nagradu u Bruxellesu same Europske komisije. Mogu reći da je Proračun prilično ambiciozan s obzirom da znamo i sami ako pogledamo da je to značajno povećanje u odnosu na prošlu godinu i na prošlogodišnji Proračun, da imamo mnogo važnih infrastrukturnih projekata. Međutim većina tih projekata uz osnovnu komponentu Grada sadrži i značajne iznose u sufinanciranju, pogotovo iz sredstava EU, a neki projekti se gotovo i 100 % financiraju kroz EU, a našu znači komponentu ćemo osigurati i osiguravati kroz kreditno zaduženje za kapitalne infrastrukturne objekte, a vjerujem da ćemo jedan značajniji iznos novaca i prebaciti iz ove u iduću godinu iz Proračuna pa ćemo još, s obzirom da je Proračun živi dokument, pa ćemo siguran sam po završetku financijske godine tamo u travnju još to morati peglati rebalansom s obzirom da se nadamo da ćemo do tada i izvrtjeti većinu javnih nabava kada ćemo moći razgovarati o konkretnim iznosima i brojkama. Ove su brojke rađene na temelju procjena i troškovnika.

Gradsko vijeće jednoglasno je sa 12 glasova za prihvatilo prijedlog predsjednika Gradskog vijeća da se održi objedinjena rasprava za podtočke predmetne točke.

Gđa. Maja Krnjević – dobro ste rekli, ovo je vrlo ambiciozan plan pa ja imam nekoliko pitanja samo da razjasnimo i da svima bude jasno o čemu se tu zapravo radi. Kad gledamo plan, kada gledamo Proračun za 2024. i projekcije za 2025. i 2026. tu ste Vi kroz ove brojke jasno pokazali koliko to u kom smjeru se ide. Ja se tu samo bojim da li ćemo mi imati, koliko smo mi trenutno kreditno zaduženi kao Grad i da li budemo mi u slučaju da se zadužimo prema ovim projekcijama došli do onih zakonskih 20 % ili ipak ne budemo, to me interesira. Još me nešto malo buni pa molila bih da i to objasnite, kod ukupnih prihoda na sedmici imamo izvršenje za 2022., plan za 2023., Proračun za 2024., projekcije za 2025. i 2026. i tu sada imamo ovako, izvršenje za 2022. godinu, govorim opet ponavljam, na sedmici prihodi od prodaje nefinancijske imovine 358,139,00, pa onda za 2023. imamo 370,100,00, e onda Proračun za 2024. imamo 1.315.700,00. Mislim, to mi je malo ono što ćemo prodavat, što prodajemo, koju to nefinancijsku imovinu prodajemo. Opet se vraćam na plaće, mi smo u 2023. koliko sam vidjela iz materijala planirali, nama će biti rast plaća oko 31 %. Naravno rasle su plaće općenito pa onda i porez od plaće je bio veći, ali u planu za iduće godine 2024., 2025. i 2026. tu je onda 4,6 milijuna, 5,2, to je puno, puno manje od ovoga što smo imali. To me malo, neću reći brine, ali me zanima. I da li bi mogli mi kada dobivamo izvještaje onda da nam se stavi kad su kreditna zaduženja u pitanju pod kojim uvjetima su ti krediti dizani. To nema sada veze da li su to oni koje ste vi naslijedili, oni koje ste vi digli ili će netko ubuduće, ali da se ta stavka stavi jer znamo da kod kreditnog zaduženja ne mora ići, ako se ne varam, javna nabava, ide se prema najpovoljnijem. Pretpostavljam, tri banke daju svoju ponudu pa se bira najpovoljnija, ali čisto da građani znaju i da budemo maksimalno transparentni.

Gđa. Tamara Mandić – što se tiče trenutnog zaduženja smo cca oko 9,5 %, s ovim zaduženjima idemo do 15,5 %, a maksimalno je 20%, tako znači ne dolazimo do 20%, a što se tiče dosadašnjeg kreditnog zaduženja i po kojim uvjetima sve je u Izvještaju o izvršenju Proračuna, znači sve je u tablicama prikazano i sada trenutno što se tog tiče.

Gradonačelnik – povećanje prihoda na sedmici je vezano za upravo darovano zemljište koje smo dobili od države 60 000 m² u zoni UPU 6. Nadamo se to prodati po nekoj trenutnoj procijenjenoj cijeni 25 do 30 eura po kvadratu.

Gđa. Maja Krnjević – ovo je sada prilika da se objasni građanima još nešto. Naime, ide aglomeracija, to ste spomenuli u svom izlaganju, i sada ono što nije jasno u financijskom dijelu ljudima, mislim da bi bilo dobro da im se to objasni. Znači, aglomeracija, sada ću primjer reći, u jednom dijelu kopa se i ono što pokrivaju sredstva EU koja su Vodoopskrba i odvodnja za to dobili, ne znam ide na pola ulice, a drugu polovicu ne. To će se namiriti, odnosno to će pokriti Grad i tu su predviđena sredstva koliko ja vidim u Proračunu. Ja bih Vas molila samo da to objasnite građanima da bude jasno što financira Vodoopskrba i odvodnja, odnosno što se financira sredstvima EU, a što financiramo sredstvima Grada? Mislim da je to dobro da ljudi znaju.

Gradonačelnik – to je upravo ono što smo i govorili posljednjih par godina da je glupo ulagati novce kad će krenuti kanalizacija i kad bi se onda zapravo rušila postojeća infrastruktura.. Znači možemo reći konkretno da doslovce 3 metra ceste financira Vodoopskrba i odvodnja, ostali dio plus nogostup financira Grad. Zato i dižemo na neki način kredite i zato su oni i toliko intenzivni sad i u ovom trenutku i upravo sad su krenuli radovi na kanalizacijskom sustavu i sve ono što ćemo moći isfinancirati sad napraviti ćemo sad. Tu prvenstveno mislim na kompletno naselje Lonja, tu mislim na Jalševec, Opatinec, Tarno nogostupe i još neke prometnice koje će se dodatno doasfaltirati odnosno proširivati za određenu metražu asfalta koje će platiti Grad iz Proračuna, odnosno iz kreditnog zaduženja, a s druge strane bilo bi poprilično glupo da to sada ne napravimo i da onda u komadu se ne urede ulice i ne prošire. To je kreditno zaduženje jer to su veliki infrastrukturni projekti za koje ni ne postoji drugi način povlačenja sredstava, ali oni dugoročno rješavaju pitanja infrastrukture na tim područjima. Sveukupno to još uvijek znači nije problem za Grad u smislu nekakvog kreditnog zaduženja da mi to ne bi mogli isfinancirati, a sad je prilika zapravo da se to napravi.

g. Miljenko Šimunović – gradonačelnik nam je onako polako najavio aglomeraaciju ali ne zadovoljava me, i ostale građane s kojima ja komuniciram, u vezo odvodnje. Da li je unutra u planu uređaj za pročišćavanje otpadnih voda? Mi znamo u kakvom je stanju naš današnji uređaj za pročišćavanje voda. Da li je popravak ili izgradnja novoga, to je prvo pitanje jer nisam vidio da ste izdvojili sredstva na tu stavku i da li je to u aglomeraciji za ovaj plan. Druga stvar je otpad. Naša čistoća ne razdvaja otpad. Da li razdvaja? Nekad prije 16 godina smo krenuli u ovom gradu da ćemo napraviti tvornicu za preradu otpada. Da li se po tom pitanju nešto radi?

Gradonačelnik – što se tiče samog pročistača koliko zna, a znam, još nije niti raspisan natječaj za njega pa nemamo izvođača, nemamo niti cijenu. On dolazi na kraju te priče. Kada će biti ta priča aktualna izvijestiti ćemo vas. On nije u ovome i nije niti u ovoj fazi kanalizacijske mreže. Što se tiče odvajanja otpada tu je direktorica Ivakopa, koliko ja znam Ivakop odvaja otpad i odvojeno prikuplja otpad i ima brdo problema radi toga jer to poskupljuje uopće cijenu zbrinjavanja samoga otpada. Što se tiče tvornice ili sortirnice ili na što ste već mislili, znači osnovna stvar isplativosti sortiranja su količine. Znači mi u našem gradu zajedno sa Križem i Kloštrom nemamo nit približno dovoljno količine za sortirnicu da bi se ona uopće isplatila kao takva graditi. Inicijativu smo imali prije par godina, dvije, tri, uputili smo tada pismo namjere i prema okolnim gradovima Kutina, Popovača, Čazma, Dugo Selo i tako dalje, da sakupimo eventualno dovoljne količine odvojeno prikupljenog otpada u sortirnici da bi sortirali, međutim nismo tu naišli na nekakve pozitivne pomake i u ovom momentu sortirnicu ne planiramo, ali evo možda se direktorica uključi ako ja nisam nešto dobro rekao možemo nadopuniti.

Gđa. Sanja Radošević – htjela bih samo reći da je ova Vaša konstatacija totalno netočna. Znači mi ćemo sada 1.2.2024. imati 10 godina od kada smo počeli odvojeno prikupljati otpad, papir, karton i plastičnu i limenu ambalažu na kućnom pragu. Ja stvarno ne znam onda gdje Vi poštovani vijećniče živite ako ne znate ili možda Vi ne odvajate na svom kućnom pragu. Znači, a to isto tako možemo svojim sustavima provjeriti. Znači, u tih 10 godina mi smo odvojeno prikupili ogromne količine otpada koje predajemo ovlaštenim sakupljačima. Neću se sada nadovezivati na rečenice od gradonačelnika koji je točno rekao koja je problematika vezano i uz sortirnicu i uz centar za gospodarenje otpadom. Znači, centar je trebao biti kod nas na lokaciji Tarno prije puno godina, znači zbog određenih političkih razloga su raskinuti ti sporazumi i Centra nema. Znači nema ga, to je problem na nivou RH, a ne samo problem naš lokalni za Grad Ivanić i ove dvije općine. Ono što treba reći je da su ogromni novci, a te informacije možete vidjeti jer mi to javno objavljujemo i na našoj web stranici i na našim društvenim mrežama, ogromni novci i milijuni su uloženi u taj sustav gdje svaki građanin ima mogućnost na kućnom pragu odvajati i papir i plastiku i normalno miješani komunalni koji je i prvi uveden, znači bio otpad ili preuzeti komposter i normalno kompostirati u vlastitom dvorištu. Znači, ono što još građani imaju mogućnost na kućnom pragu još jednom godišnje se sakuplja glomazni otpad, s tim da ćemo od 1.1. uvesti da svaki naš korisnik može nazvati u onom momentu kada on želi i naručiti besplatni odvoz jednom godišnje glomaznog otpada, to je sada novitet od 1.1. Sve te informacije će te dobiti na kućne adrese, znači svaki naš način rada i komunikacija sa građanima uglavnom ide krajem godine za sljedeću godinu i praktički svi se mogu o svim našim aktivnostima informirati. Ono što još građani imaju, imaju mogućnost deponiranja 50 vrsti otpada na tri reciklažna dvorišta koja su u Ivaniću, Križu i Kloštru i to je ono što mi trenutno sada radimo i kompletno smo napravili komunalnu infrastrukturu koja je u našoj mogućnosti. Ono s čim se trenutno najviše bavimo i borimo to je mogućnost i produljenje životnog vijeka odlagališta gdje je veliki problem, ne samo nas nego i svih drugih vlasnika odlagališta na području Zagrebačke županije gdje tih kapaciteta više nema. Mi se sada trudimo da idemo u ta nadvišenja da još produžimo vijek odlagališta za još par godina i još u drugi projekt proširenja gdje je i Vlada odobrila proširenje i daje čak i 90 % sufinancira takve projekte. Tako da ja evo ne znam što ste htjeli reći s ovim pitanjem da mi ne odvajamo otpad, a to se radi 10 godina.

Predsjednik Gradskog vijeća – ja Vas molim da kada se obraćate vijećnicima da bez obzira na pripadnost stranačku da se obraćate sa punim poštovanjem i da ne personalizirate odgovore u budućnosti.

g. Lovorko Matković – javio sam se da bih dobio još kakvu informaciju pošto država hoće urediti koridor 10 ili našu prugu od Dugog Sela do Novske drugi kolosijek, da li ćemo mi imati tu nekakve dodatne troškove za prilazne ulice i pošto se cijelo vrijeme priča o tome da je to već sad pred vratima da li će se to u narednim godinama, sljedećoj ili 2025. početi realizirati.

Gradonačelnik – nema nove informacije, odnosno ono što smo tu već izlagali, znači očekuje se taj početak radova s tim datumom. Očekuje se da će se pruga zatvoriti na tri godine. Znamo da će biti radovi ogromni u našem gradu, znamo da će problematika građana, putovanja za Zagreb, znamo da puno ljudi putuje u Zagreb, također biti ogromna, ali naprosto nema drugoga. To će se morati napraviti i nakon toga ja očekujem što se tiče općenito razvoja grada i gospodarstva sa tim projektom i sa projektom cestarine koju, ne znam da li sam već rekao na kojoj prošloj sjednici, prije mjesec i pola smo bili opet u Ministarstvu, opet smo bili u Hrvatskim autocestama, dobili smo ta uvjeravanja da ćemo dobiti povlaštene tarife sa novim sustavom naplate koji će se uvesti. Ako lažem ja vas, lažu i oni mene. I sa ta dva najvažnija infrastrukturna projekta bi zapravo Ivanić trebao postati što je, ne znam, danas Dugo Selo i ovi gradovi oko Zagreba koji imaju svakih 15 minuta vlak koji je u centru Zagreba iz Dugog Sela za 25 minuta, a nama treba sat vremena i da ne govorim sve ostale probleme koji su vezani uz to koje Grad ne može riješiti. Ali evo, ostaje i dalje ta informacija, a ja ću sigurno u sljedećem nekom razdoblju opet otići i u HŽ tamo da vidimo da li ima nešto novo.

a)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 11 glasova za i 1 glas suzdržan usvojen

**Proračun Grada Ivanić-Grada za 2024. godinu**

**i projekcije za 2025. i 2026. godinu**

b)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 11 glasova za i 1 glas suzdržan usvojena

**O D L U K A**

**o izvršavanju Proračuna Grada Ivanić-Grada za 2024. godinu**

c)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojen

**P R O G R A M**

**socijalnih potreba Grada Ivanić-Grada za 2024. godinu**

d)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojen

**P R O G R A M**

**javnih potreba u kulturi Grada Ivanić-Grada za 2024. godinu**

e)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojen

**P R O G R A M**

**javnih potreba u tehničkoj kulturi Grada Ivanić-Grada za 2024. godinu**

f)

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojen

**P R O G R A M**

**javnih potreba u provedbi programa i projekata udruga civilnog društva**

**Grada Ivanić-Grada u 2024. godini**

g)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**P R O G R A M**

**javnih potreba u području predškolskog odgoja i obrazovanja te skrbi o djeci predškolske dobi Grada Ivanić-Grada za 2024. godinu**

h)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**P R O G R A M**

**javnih potreba u sportu Grada Ivanić-Grada za 2024. godinu**

i)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**P R O G R A M**

**javnih potreba u vatrogastvu i civilnoj zaštiti Grada Ivanić-Grada**

**u 2024. godini**

j)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**PROGRAM GRAĐENJA**

**komunalne infrastrukture na području Grada Ivanić-Grada za 2024. godinu**

k)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**PROGRAM ODRŽAVANJA**

**komunalne infrastrukture za 2024. godinu**

l)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**PROGRAM**

**UTROŠKA SREDSTAVA ŠUMSKOG DOPRINOSA ZA 2024. GODINU**

Akti prileže zapisniku i čine njegov sastavni dio.

Napomena: Akti su u istovjetnom tekstu usvojeni na sjednici Gradskog vijeća, a vijećnicima su dostavljeni u materijalima za sjednicu Gradskog vijeća.

**2.TOČKA**

g. Lovorko Martković – nešto bih zamolio. Mi razgovaramo o Izvješću iz 2022. sad je 2023, pošto imamo ovdje ravnateljicu ili sve su tu ravnateljice, da one u dvije, tri minute kažu nekakve pomake koje rade u 2023. i koje će raditi u 2024. Znamo da je sada, i gradonačelnik je najavio dodatna sredstva koja će ići za Muzej, pa možda bi to bilo zgodno da se malo u dvije minute kaže nešto.

Predsjednik Gradskog vijeća- nemam ja ništa protiv, međutim radi se o Izvješću za 2022. godinu.

Gđa. Rosana Škrgulja – vezano za tekuće poslovanje Muzeja, naše tekuće planove i projekte, fokus je na obnovu zgrade u Dubrovčaku Lijevom gdje se uređuje muzejska čuvaonica i taj projekt je pri kraju, nadamo se da će kroz mjesec dana biti gotov. Idući veliki projekt je obnova zgrade u Parku hrvatskih branitelja. Dobili smo sredstva za obnovu od Zagrebačke županije, trenutačno pripremamo se za raspisivanje javne nabave za taj projekt, obnova bi trebala krenuti sljedeće godine. Tu nam je malo naštetilo stanje sa OŠ Đure Deželića kojoj je na žalost stradao krov tako da sada imamo problematiku izmještanja djelatnika Muzeja i Radio Ivanića za vrijeme obnove i nadamo se da će se to riješiti u skorom roku. Trenutačno se izrađuje i idejni projekt stalnog postava Muzeja. Znači, cilj nam je da u trenutku kad zgrada Muzeja bude useljiva, obnovljena da odmah krenemo sa postavljanjem novog stalnog postava. To je jedan također jako dugotrajan proces koji zahtijeva i odobrenje Kulturnog vijeća, tako da mi se trudimo to sve nekako držati pod kontrolom i raditi pravovremeno. Veliki fokus nam je i na radu sa korisnicima, sa posjetiteljima. Ove godine mislim da ste svi imali priliku posjetiti neke naše programe od izložbi iz fundusa do gostujućih izložbi muzeja iz okolice Ivanića. Isto planiramo i u narednom razdoblju. Također nam je sad važno adventski program, radionice sa djecom i radionice za ostale.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Izvješća o radu i financijskom poslovanju**

**Muzeja Ivanić-Grada za 2022. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**3.TOČKA**

Gđa. Maja Krnjević – obzirom da nam je dekan danas prisutan bilo bi dobro čisto da građani Grada Ivanića čuju malo i brojke o tome koliko mi u ovom trenutku studenata imamo, koliko dugo rade, koliko smo bolji u odnosu na prošlu školsku godinu u smislu samog broja studenata i na koji način to utječe na život u gradu Ivaniću i kako to nas diže u jedan zapravo u pravom smislu riječi grad.

g. Mile Marinčić – prije svega vidjeli smo se i na Odboru za financije i sve je lijepo, sve su pohvale, ali treba zapeti i raditi. Imamo mi još jako puno posla. Kratko ću reći, imamo trenutačno 6 studijskih godina upisanih. Znači, prvu do treće godine fizioterapije, prvu i drugu diplomskog studija fizioterapije i prvu od tri prijediplomskih studija sestrinstvo. Ono što je važno elaborat za diplomski studij sestrinstvo je gotov, trenutačno je na prijevodu na engleski jezik jer po novom Pravilniku Agencije za znanost i visoko obrazovanje elaborat mora biti preveden. Silabuse su preveli profesori sami, ali opći dio smo dali na prijevod osobama koje dobro poznaju engleski jezik. To je nekih pedesetak kartica teksta i zanemariv je iznos koji ćemo za to potrošiti. Što se tiče najvažnijih stvari dobili smo projekt Erasmus i ostvarili prve Erasmus razmjene. Znači nastavnici su bili u Bugarskoj, bilo je jako dobro i trenutačno su nam studenti u Finskoj na Erasmus razmjeni, a ono što je poticajno iz Finske to je da su studenti koji su u Finskoj iz ostalih država pa i iz Finske zainteresirani za naš studij protetika, ortotika i robotika u fizioterapiji i sada je pred nama novi izazov. Bez obzira što veleučilišta rijetko izvode studije na stranom jeziku pred nama je izazov izvođenja takvog studija i prijava takvog studija na stranom jeziku, to jest na engleskom i mislim da imamo potencijala iako nismo svi u engleskom. Ja ga nikada nisam učio, moja je vokacija klasična gimnazija i učio sam samo njemački jezik, ali spreman sam rekao sam i učiti ako treba. Dovest ćemo se na razinu da možemo održati predavanja na engleskom jeziku. Čovjek uči dok je živ. Tako da evo definitivno imamo potencijala. Čuo sam se odmah drugo jutro, nakon što sam dobio tu vijest iz Finske, sa državnim tajnikom i on je rekao da bi to bilo nešto što je nevjerojatno. Još nitko u Hrvatskoj nema združeni studij s nekom stranom državom. I to bi bio prvi takav na veleučilištima združeni studij ako bi ostvarili taj združeni studij sa Finskom, ali ako ga i sami prijavimo na engleskom biti će veliki uspjeh. Imamo 20 zaposlenih od čega je 16 u nastavi, 9 100% i 7 na 20 %. Neću ni govoriti da je to minimum minimuma da bi uopće održavali cijeli sustav, ali mi ga uredno održavamo jer radimo polivalentno. Znači netko tko je voditelj Erasmusa istovremeno je i predavač, voditelj za kvalitetu je istovremeno i predavač, ima uvjete, tako da idemo punom parom naprijed. Ono što ovdje moram spomenuti to je osnivač i s tim ću završiti, da nema te podrške i da nisu svjesni u Ministarstvu i Agenciji podrške Grada Ivanić-Grada kao osnivača Veleučilišta, mislim da se ovo ne bi razvijalo na taj način. Budući da je ta podrška tu i da je mi možemo dokazati papirnato onda naravno da nam se otvaraju vrata. Kada smo rekli da ćemo predati diplomski studij sestrinstvo odmah su bile pozitivne reakcije i državnog tajnika i u Agenciji. Ja samo se nadam da neće biti kao prošli puta da nam netko pokuša podmetnuti nogu, ali ovaj puta su inozemni članovi povjerenstva, najmanje tri od pet, tako da ako naši i mogu onda neće vjerojatno strani članovi povjerenstva raditi probleme novom studijskom programu. Znači bez ovih prostora koje smo dobili, zahvaljujući osnivaču, u Ulici slobode 37, ja to više ne nazivam Učenički dom nego je to Ulica slobode 37 Veleučilište Ivanić-Grad jer to je prostor Veleučilišta, on više ne pripada službeno Učeničkom domu, pripada Gradu Ivanić-Gradu za potrebe Veleučilišta. Dakle, bez tih prostora i onoga što je u njih uloženo, a to su znatna sredstva, po mojoj procjeni gotovo 700.000,00 eura, bolje će znati pročelnici što za financije, što za gospodarstvo, ali hvala. Evo zahvaljujem i pročelnici za financije magistri Tamari Mandić kao i gospodinu Draženu Hladu, a naravno gradonačelniku da ne govorim, kad god je trebalo išao je sa mnom i u Ministarstvo i u Agenciju, uvijek je bio raspoloživ i samo zahvaljujući toj sinergiji koja je prisutna oko Veleučilišta ja mislim da dolazimo na tu razinu, kao što je i vijećnica Krnjević rekla, da možemo grad Ivanić nazvati gradom jer u njemu postoji visoko obrazovanje.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju**

**Veleučilišta Ivanić-Grad za 2022. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**4. TOČKA**

Gđa. Ivana Bajt – što se tiče 2023. i naših aktivnosti znači sve ćemo i dalje aktivnosti nastaviti. Veći naglasak ćemo staviti na novim volonterima i to zapravo na mladim volonterima jer već nekoliko godina imamo ove starije, treću životnu dob, znači oni su nam definitivno najbolji jer se možemo uvijek na njih osloniti u bilo koje vrijeme, ali malo ćemo probati privući mlađu generaciju. I dalje ćemo nastaviti na našim edukacijama, educirat ćemo ekipe za zaštitu i spašavanje na obnovi znanja i na novom članstvu, predškolski kadar i školski kadar sa pružanjem prve pomoći. Od projekata, evo kao što je gradonačelnik rekao da su prošli sa Zaželi, tako smo i mi prošli sa Zaželi tako da ćemo i to u sljedeće tri godine provoditi. Pokušat ćemo i aplicirati za našu obnovu zgrade jer smo nedavno izašli iz Sporazuma Grada i Ministarstva tako da sada možemo sami taj dio rješavati pa ćemo i taj dio probati. I dalje ćemo se brinuti za naše raseljeno stanovništvo iz Ukrajine. Imamo ih 13 na našem području, a na području Grada Ivanić-Grada to su 4 osobe. I nadalje ćemo migrantima pomagati na način da Policija kada nas nazove mi im odnesemo hranu da ne budu gladni. Paketi će ići i dalje. Naše dobrovoljno darivanje krvi i taj dio ćemo rješavati i pokušati pribaviti što više novih darivatelja. Pomoć u kući isto tako. Naši klubovi, znači Klub osoba sa invaliditetom Duga i dalje će na pripravcima slatkih i slanih obroka, a Klub osoba s dijabetesom imat će svoje aktivnosti koje ujedno uvijek možete vidjeti i na štandovima povodom Bučijade, Dane grada, sada za advent i slično. Pomagat ćemo i dalje socijalno ugroženim građanima ali i ostalim građanima sa našom posudionicom invalidskih pomagala, s našim isušivačima.

g. Lovorko Matković – javio sam se prije svega naglasili ste i darivanje krvi. 2022. bio je plan da će se prikupiti 960 doza krvi, prikupljeno je 1250 valjda doza krvi. Prijavilo se 14 novih volontera, ali treba posebno naglasiti da mi na ovom području imamo ljude koji su davali krv 75, 100 puta, i tako dalje, i bili su odlikovani od predsjednika države. Između ostaloga tu ima jedno desetak takvih osoba u Ivaniću, a ja bih posebno naglasio malo zatajnog ali radišnog čovjeka Renata Mikca koji je također dobio takvo odlikovanje i zaslužuje pljesak.

g. Željko Brezovečki Brzi – prije svega dozvolite mi da se referiram na sva ova prija izvješća. Prije svega želio bih pozdraviti i pohvaliti rad svih ovih izlagača prije mene, eto što želim reći. Kada se mladi ljudi školovani ovako izaberu i dođu na čelne pozicije vide se rezultati što zapravo svima nama to pomaže, a i posebno me veseli. Evo tako je isto kada je i gospođa ravnateljica Crvenog križa došla rekoh hvala Bože eto mlade školovane dame koja će preuzeti naš Crveni križ. Ja sam ovdje zapravo očekivao nešto više. Ja sam očekivao da to mlada snaga bude gurala jače, a ovo međutim meni to onako kad gledate sa strane, prije svega naravno svi volonteri, svi davaoci krvi i svi ovi koji pomažu oko Crvenog križa stvarno zaslužuju svaku pohvalu i tu nemamo šta reći, ali sam očekivao od ravnateljstva ili od prve dame Crvenog križa Ivanić-Grada da će dati više truda svojega, a nekako mi djeluje kao da smo na leru. Što znači na leru? Imam osjećaj došli smo na posao do 3 sata, idemo kući, plaća ide, penzija svaki dan sve bliže i ništa mi ne dolazi onako da se to nešto jako, jako važno i novo događa u tom Crvenom križu Ivanić-Grada. A zašto to govori? Pogledavši okolo Koprivnicu, Grad Vrbovec izgradili su novi Crveni križ, zgrade, Europske unije, to se gradi, radi, to je čudo. Samo naš Ivanić-Grad i Dugo Selo kao da je na stand by. Ja znam da je bilo Zaželi jedna akcija, ali nemam pojma šta se to dešava i volio bi da evo i kroz ovaj razgovor da malo više uložite truda i da probate aplicirati kroz europske fondove. Pa prije svega iako je Izvješće za 2022. godinu ja pamtim još i prije zgradu Crvenog križa koja je dan danas samo još u gorem stanju, raspada se nasuprot groblja govorim, gdje nismo uložili ni kunu jednu. Pa ja predlažem eto da se uzme dugoročni kredit, Crveni križ ima prihode stalne koje dobiva i od Grada i od svih sa strane i da se to napokon privede svrsi, da ono čudo nasuprot groblja od one zgrade na nešto liči jer smatram da svaki pravi gazda i gospodar treba brinuti o svojoj kući. Toliko od mene, možda malo poticaja Vam više treba, možda malo više da uložite truda, ako treba posavjetovati sa pravnim službama, IGROM ili nekim, pa da probamo to napraviti da eto i u našem gradu Crveni križ ima neku novu zgradu, da se nešto napravilo jer kada samo malo poslušate o Vrbovcu ja sam ostao paf kad sam čuo šta je sve ta gospođa napravila, šta jesu drugi, a onda zašto i mi ne bi. Što se tiče rada i svega toga ja vas pohvaljujem i znam da radite i nije to ništa sporno ali nekako mi stoji onako kako sam rekao lagano na leru.

Predsjednik Gradskog vijeća – ja ću reći kolegi Brezovečkom da se ipak naša kolegica trudi i želi napraviti nešto u Crvenom križu, no međutim za više-manje ovo što ste Vi govorili kolega moramo se obratiti tajniku glavnom Crvenog križa gospodinu Robertu Marktu, on je jedini koji može u nekom doglednom vremenu inzistirati na izgradnji ove zgrade koja je samo djelomično ovakva kakva je, ona je puno veća nego što ovog trenutka mi nju vidimo, ali u svakom slučaju kolegica bude sljedeće godine sigurno imala i dobrih vijesti.

Gđa. Maja Krnjević – da ne bi ostalo sada u eteru da nije napravljeno ono što je trebalo biti. To velikim dijelom, bar koliko mi svi ovdje prisutni znamo, ne ovisi o samoj voditeljici Crvenog križa nego i drugim eksternim faktorima na koje ona na žalost ne može utjecati sama. Tu joj treba pomoći i Grad. Ali ono što sam isto tako htjela reći informacije koje dolaze do nas, u najkritičnijim situacijama naši građani imaju pomoć Crvenog križa. Najpotrebitiji uvijek imaju pomoć Crvenog križa i Crveni križ je uvijek tu da se njemu možete obratiti. I ono što je danas spomenula ravnateljica Crvenog križa to je upravo to volontiranje koje kod nas inače u državi nije zaživjelo na način na koji bi to trebalo obzirom da se vani kada aplicirate na bilo koju stranu sveučilište jedan od bodova vam nosi u vašem CV-u i volontiranje. Mi, za sad, možemo volontirat eventualno u Crvenom križu. Nešto će se raditi i u ostalim organizacijama civilnog društva ili ne znam ili da se volontira u knjižnici, da slažu knjige. Svakakvih ideja tu ima. Uglavnom to je jako bitno i dobro je da ste to pokrenuli. I ono što je vrlo važno, na mladima svijet ostaje, mlade treba uključivati na sve moguće načine u život i u društvenu zajednicu, pa i kroz ovo. Htjela sam samo da ne ostane na tome da se ne radi. Ja znam kako je teško raditi kad ti nemaš apsolutnu pomoć sa svih strana koja ti treba doći, tako nastavite i dalje.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Izvješća o radu i financijskom**

**poslovanju**

**Gradskog društva Crvenog križa Ivanić-Grad za 2022. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**5. TOČKA**

Gradsko vijeće jednoglasno je sa 12 glasova za prihvatilo prijedlog predsjednika Gradskog vijeća da se održi objedinjena rasprava za podtočke predmetne točke.

Gđa. Maja Krnjević – što se tiče sustava civilne zaštite vidjela sam u ovim materijalima da su nabrojana skloništa koja mi u gradu Ivaniću imamo. Zanima me kako su održavana, u kakvom su stanju i još jedna bitna stvar tu se nalazi jedna adresa privatne kuće, pa da li je to i dalje moguće da mi od Domovinskog rata do danas nismo uspjeli osigurati nekakvo sklonište koje bi bilo gradsko nego idemo u privatnu kuću. Tu bih molila ako možete malo pojasniti i odgovoriti kada je napravljen pregled tih skloništa ili je to samo popisano onako kako znamo i imamo od prije, i u kakvom su stanju, to je vrlo važno.

g. Mario Biršić - što se tiče skloništa kao što je i u ovoj Analizi navedeno Grad Ivanić-Grad nema skloništa i ovaj popis koji je ovdje naveden to su skloništa u kojima smo se sklanjali svi skupa za vrijeme ratnih zbivanja i to je naša realnost. Međutim to je realnost u kojoj trebamo živjeti. Mi imamo jedan, ne sklonište nego zaklon, koji se tako zove, koji je tu ispred Srednje škole, koji hvala Bogu ne treba ovih svih godina, ali on je napravljen svojevremeno da posluži kao zaklon građanima grada Ivanić-Grada. Prije svega tu su dvije škole blizu, to je centar grada, dakle tu je jedna velika frekvencija stanovnika, dakle da se u tom skloništu sklone. Trenutno, kao i druga skloništa i drugdje, ne stoji prazan nego je unutra određeni inventar Srednje škole. Međutim kakva prilika dođe onda bi se vjerojatno o tom skloništu trebalo i moglo reagirati da se privede takvoj jednoj svrsi ako bi to zatrebalo. Dalje je bilo pitanje da li se ta skloništa koja su tu navedena pregledavaju. Planira se, i u ovom godišnjem Planu razvoja, to je točka b.), uvijek se zacrta i zapiše da ih treba obići i godina je pred nama, postoji popis, znamo gdje jesu i vjerujem da će se to napraviti, otići pogledati u kakvom su stanju. Dakle, odgovor je nije se išlo gledati unatrag nekoliko godina, znamo gdje jesu, koje su to adrese, ali kakvo je njihovo stanje nije se išlo gledati.

g. Tomislav Cuvaj – ja ću kao načelnik Stožera, to čak ni Mario nije znao koji je bio moja i još uvijek je desna ruka što se tiče civilne zaštite, početkom sukoba u Ukrajini mi smo dobili jednu obavijest i mi smo obišli skloništa zajedno sa zapovjednikom Vatrogasne postrojbe, tada je još bio Dario Kezerić, ali nismo to htjeli previše komunicirati da ne bi stvorili paniku među građanima jer malo je nezgodno da idete obilaziti skloništa, a rat je u Ukrajini i znate kako bi ljudi reagirali. Tako da jesmo, mi smo to obišli. Tu se x pitanja postavlja, tko je dužan ta skloništa održavati u stambenim zgradama gdje su suvlasnici zgrada, zar ćemo ljude istjerati van iz njihovih spremišta i održavali ih o našem trošku. To su ta skloništa koja jesu još od Domovinskog rata, mislim da evo ja prvi kada bi trebalo Optika Erjavec čini mi se najsigurniji objekt u gradu koliko sam vidio.

Gđa. Maja Krnjević – mi smo svi svjesni u kavom vremenu mi danas živimo. Ja mislim da treba napraviti jedan plan o kojem nismo govorili niti smo ga uopće dotakli u sve ove tri godine koliko je ovo vijeće u sazivu. Dakle treba razmisliti ozbiljno da se negdje napravi nekakvo sklonište jer da dođe do bilo kakve, mislim nije to stvar širenja panike, trebamo sada, bolje da bude prazno nego da se nešto dogodi pa da nemamo gdje. Dakle, kada bude išla rekonstrukcija starog grada ili Trga Vladimira Nazora da se razmisli o tome da se možda tamo nešto napravi.

Predsjednik Gradskog vijeća – bilo bi idealno da neki privatni poduzetnik napravi podzemnu garažu onda bi imali i sklonište.

Gđa. Maja Krnjević – kako god, ali Grad u svakom slučaju treba ozbiljno razmišljati i o tome.

a)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 11 glasova za i 1 glas suzdržan usvojen

**Z A K LJ U Č A K**

**o usvajanju Analize stanja sustava civilne zaštite na području**

**Grada Ivanić-Grada za 2022. godinu**

b)

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o usvajanju** **Godišnjeg plana razvoja sustava civilne zaštite na području Grada Ivanić-Grada za 2023. godinu s financijskim učincima za trogodišnje razdoblje**

Akti prileže zapisniku i čine njegov sastavni dio.

Napomena: Akti su u istovjetnom tekstu usvojeni na sjednici Gradskog vijeća, a vijećnicima su dostavljeni u materijalima za sjednicu Gradskog vijeća.

**6. TOČKA**

Gđa. Senka Kušar Bisić – naglasak je i dalje na povećanju, da povećamo brojeve. Znači vidjeli ste statističke podatke vezano za posudbu, članove, posjete, vrlo smo entuzijastični i nadamo se povećanju i vjerujemo da će ga biti. Vidimo već i sad u 2023. da su brojevi veći pa će sigurno biti veći i 2024. godine. Također daljnja nabava, stručna obrada nove građe, ono što je i najzanimljivije našim korisnicima, pristupačnost te građe, zadovoljavanje potreba korisnika, potreba za informacijom, što više članova. Tu su, dakako, sve dobne skupine obuhvaćene. Ovaj potez koji smo imali u 2022. za besplatan upis predškolaca već daje svoje rezultate i vrlo smo sretni zbog toga pa se nadamo da će ih biti još više i više. Također organizacija daljnja kulturnih događanja, dovođenje eminentnih imena ne samo književne scene nego općenito kulturnog života u Hrvatskoj, da dovedemo sve te zanimljive goste i u Ivanić-Grad pa da ljudi ne moraju ići u Zagreb ili u neke druge gradove na različita predavanja, književne tribine, susrete. Naš cilj je da ti ljudi dolaze što više u Ivanić-Grad i u tome uspijevamo, a isto tako moram napomenuti da dobivamo pohvale od naših gostiju vezano za preuređenje knjižnice koju smo imali unazad nekoliko godina i da jako puno njih ističe našu knjižnicu kao primjer jedne moderne, lijepe knjižnice sa dobrom vibrom, evo doslovno se tako izražavaju, i da im je zadovoljstvo biti u našem prostoru. To je ono čemu smo težili, što smo htjeli tako da jako smo ponosni zbog toga. Također u planu je proširenje usluge u vidu ovog digitalnog okruženja, usluga je Zaki kojom ćemo omogućiti upis obnove članarine na karticama znači online, a ne samo gotovinom što je sada slučaj, također i provjeravanje statusa posudbe, produživanja članstva, rezervacija i slično. Neke usluge su djelomično dostupne i sada ali u sljedećem periodu će biti definitivno proširene. I ono što će biti kroz koji mjesec dovršeno konačno postavljanje portala digitalizirane građe časopisa 6. svibanj. Mislili smo da će biti gotovo do kraja ove godine, no malo nas je zeznulo i ministarstvo kulture budući da u 2023. godini taj program nije bilo moguće prijaviti na natječaj pa nismo ga mogli sufinancirati u drugoj fazi kao što smo to napravili u prvoj fazi, a iziskuje dosta velika financijska sredstva no pri kraju je pa evo sa zadovoljstvom mogu već sada spomenuti da nas to očekuje u narednom periodu.

g. Lovorko Matković – ostavlja pitanje vezano na pojašnjenje obiteljske članarine.

Gđa. Senka Kušar Bisić – kao što je navedeno i u Izvještaju mi smo u 2022. godini nakon dobrih 20 i nešto godina imali korekcije u cijeni članarina i tom prilikom smo vrlo studiozno razmatrali, proučavali i uspoređivali podatke i razmišljali što i kako, uzeli u obzir strukturu posudbe, članstva, ali i primjere drugih knjižnica, u dogovoru i sa osnivačem kao što sam već i spomenula mi smo se odlučili za besplatan upis svih predškolaca. Pala nam je na pamet i obiteljska članarina, ali ne možemo i jedno i drugo tako da evo to je bio nekakav naš racionalan odabir i mislimo da je bolja opcija, ali da nismo razmišljali o obiteljskoj članarini jesmo.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Izvješća o radu i financijskom poslovanju**

**Gradske knjižnice Ivanić-Grad za 2022. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**7. TOČKA**

g. Lovorko Matković - u Planu rada za 2024. godinu vidi se da bi održavali plesnjake i koncerte na bazenu. Supe. Ali ne samo za mlade i za nas starije. To je prvo, ali jedna mi je stvar došla, mi cijelo vrijeme radimo radionice edukacija mladih ljudi za nastavak školovanja i to bi trebali recimo usmjeriti za učenike sedmog i osmog razreda. Na neki način ih pripremati, ali s time da to onda potražite pomoć od Grada da vam omogući u maloj sali doma kulture da to ne plaćate, da imate nekakve dobre predavače i da te male klince pripremite da znaju u koju školu će se upisati.

Gđa. Maja Krnjević – kolega zar smo tako otišli dolje da nam više profesionalna orijentacija u školama ne igra nikakvu ulogu i da tu mora Savjet mladih raditi to, ali dobro. U svakom slučaju znam da Savjet mladih radi, da može raditi još puno, puno više, ali isto tako znam da i Savjetu mladih treba neki prostor. Općenito mladima u Ivaniću, o tome sam već nekoliko vijeća govorila, pa evo zamolit će predsjednika Savjeta mladih da kaže nešto i o tom problemu koji mladi grada Ivanića imaju.

g. Josip Banić – hvala kolegi vijećniku Matkoviću na ovom prijedlogu, svakako ćemo ga probat uvažiti i pronaći neke kompetentne predavače koji bi mogli pomoći našim mladim osnovnoškolcima da se opredijele o svom srednjoškolskom obrazovanju i dalje. Što se tiče problema mladih, što je rekla kolegica vijećnica Krnjević, to nije samo problem u Ivaniću, to zapravo u jako puno gradova postoji problem da mladi zapravo nemaju neki prostor u kojem bi boravili i imali organizirane neke sadržaje, što predavanja, što prostor za učenje, da bi na istom prostoru se mogli održavati možda neki koncerti i tako. Znam da je, to sam i prošle godine napomenuo, znam da je problem jer iziskuje sigurno puno financija, nema trenutno neka slobodna lokacija gdje bi se to moglo organizirati i napraviti, ali evo svakako se nadam da će Grad imati u vidu i to da se i za takve stvari nađe rješenje.

g. Tomislav Cuvaj – pozdravljam kolegu Banića, on je kolega s teniskih terena, tamo je puno hrabriji nego ovdje. Što se tiče brojki u vašem Izvještaju i što se tiče financija to ne morate gledati strogo. S kojim god vi prijedlogom dođete i da je kvalitetan to bude Grad sigurno podržao. Što se tiče prostora mi imamo dosta društvenih domova koji zjape prazni, koji su Gradu većinom na trošak i ne vidim razloga zašto ga ne bi koristio Savjet mladih ako ima dobar projekt, dobar program i da se ti domovi popune, a mogu reći evo dom na Lonji radi vrhunski. Imamo stolnotenisače unutra, sada evo imamo zahtjev za Univerzalnu sportsku školu, imamo Moto klub No limit, imamo unutra oldtimere, imamo i sve lokalne korisnike tako ću ih nazvati. Evo ako imate kvalitetan prijedlog samo javite, ja vam stojim na raspolaganju, a moj prijedlog što se tiče prostora Savjeta mladih ja još uvijek stojim kod toga da političke stranke ne moraju imati svoje prostore, ja bih radije to dao mladima. Mi kao vodeća stranka u Gradu nemamo svoj prostor tako da ne vidim razloga da netko ima prostor tamo u braniteljskoj zgradi za tri sastanka godišnje.

Gđa. Maja Krnjević – kolega Cuvaj nemate svoj prostor, koristite sve gradske prostore, mislim nemojte tako. OK, ali ima jedna druga stvar koju sam htjela reći. Ja se sjećam, a sjeća se i kolega Brezovečki vrlo dobro dok smo mi bili mladi i dok smo mi bili srednjoškolci jer smo generacijski blizu, mi smo koristili prostor Doma umirovljenika. Pa smo u jednom dijelu bili mi, odnosno u nekim terminima smo bili mi, u nekim terminima su bili umirovljenici, pa možda ni to nije loša ideja da se prostor koji koriste sad samo umirovljenici ako ima slobodnih termina da se da mladima i Savjetu mladih na korištenje.

g. Željko Brezovečki Brzi – drago mi je, na neki način kolegica me pozvala da vam se još jednom obratim što činim sa zadovoljstvom. Ispred Gradske udruge umirovljenika Ivanić-Grad i te kako smo otvoreni za sve koji dolaze k nama, pa tako kod nas se i vadila krv, mjerio se tlak, antifašisti su još uvijek kod nas, a da ne govorim raspored. Ponedjeljak, srijeda i petak oko 19 sati Vježbajmo zajedno. Utorak imamo likovnu sekciju. Srijedu imamo probu pjevanja. Četvrtak imamo dramsku sekciju i kreativnu. Svake subote imamo ples, a utorkom i četvrtkom imamo jogu i još između toga imamo mlade. Znači svaku srijedu od 17:00 do 18:00 sati, znači srijedom i petkom mladi ljudi do 7 godina, znači majke i djeca dolaze gdje profesori tjelesnog i magistri kineziologije podučavaju djecu da je važno da se bave tjelesnom aktivnosti, a ne da igraju igrice i da gledaju televizore. Znači, na žalost, jedino nam ostaje nedjelja, ali ako su oni spremni mi ćemo ustupiti i nedjelju za vaše potrebe i bit će nam drago da dođete u našu prostoriju i da vidite kako smo i to lijepo uredili.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**Z A K LJ U Č A K**

**o prihvaćanju Plana rada i Financijskog plana Savjeta mladih Grada**

**Ivanić-Grada za razdoblje od siječnja do prosinca 2024. godine**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**8. TOČKA**

Gđa. Tamara Mandić – ovom Odlukom se ustanovi Veleučilište Ivanić-Grad prenosi u vlasništvo oprema za rad koju je Grad Ivanić-Grad kao osnivač ustanove nabavio u postupku preuređenje i privođenje namjeni dijela prostora objekta prizemlje u Ivanić-Gradu, Ulica slobode 37 za potrebe nastave i s nastavom povezanih aktivnosti u radu Veleučilišta. Razvoj studijskih programa s namjerom njihovog proširenja za održavanje visokog standarda i modernog obrazovanja pored dodatnog prostora kojeg je Grad Ivanić-Grad kao osnivač ustanove osigurao na ovoj lokaciji u Ivanić-Gradu, Ulica slobode 37 dovelo je do potrebe opremanja tog prostora kako za potrebe obrazovanja na području fizioterapije tako i na području sestrinstva. Kvalitetna opremljenost nastavnim materijalom te opremljenost prostora prema visokim stručnim standardima zahtijevala je i nabavu nove opreme koju je Grad Ivanić-Grad nabavio postupkom jednostavne nabave te ovom Odlukom prenosi u vlasništvo Veleučilišta Ivanić-Grad. Oprema koja se prenosi na Veleučilište je informatička oprema, oprema za opremanje kabineta fizioterapije, oprema za opremanje kabineta sestrinstva te uredski namještaj. Ukupna vrijednost opreme koja se ovom Odlukom prenosi ustanovi Veleučilište Ivanić-Grad iznosi 70.460,45 eura što je vrijednost s PDV-om.

Prije pristupanja glasovanju utvrđeno je kako je sjednici Gradskog vijeća prisutno 12 vijećnika.

Provedenim glasovanjem konstatirano je kako je sa 12 glasova za jednoglasno usvojen

**O D L U K A**

**o prijenosu vlasništva opreme za rad ustanovi Veleučilište Ivanić-Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**9. TOČKA**

Gđa. Marina Šiprak – pred vama je prijedlog Odluke o proglašenju komunalne infrastrukture javnim dobrom u općoj uporabi. Ova Odluka donosi se temeljem Zakona o komunalnom gospodarstvu te je smisao ove Odluke da se groblja na području Grada Ivanić-Grada, a imamo ih na užem području grada to su groblja u Ivanić-Gradu centar, zatim Poljana i Gornji Šarampov, te mjesna groblja Caginec, Graberje Ivanićko, Posavski Bregi, Lijevi Dubrovčak, Trebovec i Lepšić, dakle da se ta groblja evidentiraju u zemljišnim knjigama i katastru nekretnina kao komunalna infrastruktura sa pravnim statusom javnog dobra u općoj uporabi u vlasništvu Grada Ivanić-Grada. Jedan od preduvjeta da bi se groblja mogla kao takva evidentirati je da Gradsko vijeće usvoji ovu Odluku, a s obzirom na to da je odredbom čl. 62. st.1. Zakona o komunalnom gospodarstvu izričito propisano da odluku o proglašenju komunalne infrastrukture javnim dobrom u općoj uporabi donosi predstavničko tijelo jedinice lokalne samouprave. Isto tako ono što vezano uz donošenje ove Odluke moram istaknuti da je i prema nalozima Državnog ureda za reviziju naloženo da se u narednom periodu zapravo sva komunalna infrastruktura koja se upisuje u zemljišne knjige na ovaj način proglašava i onda postepeno kao takva evidentira.

Prije pristupanja glasovanju utvrđeno je kako je sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za jednoglasno usvojena

**O D L U K A**

**o proglašenju komunalne infrastrukture javnim dobrom u općoj uporabi**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**10.TOČKA - RAZNO**

Predsjednik Gradskog vijeća obavijestio je vijećnike kako će se do 15. prosinca održati još jedna sjednica Gradskog vijeća radi potrebe donošenja Odluke o izmjenama Odluke o gradskim porezima Grada Ivanić-Grada.

Pod točkom Razno drugih pitanja niti prijedloga nije bilo.

Sjednica Gradskog vijeća Grada Ivanić-Grada dovršena je u 18.37 sati.

Zapisnik sastavila PREDSJEDNIK

GRADSKOG VIJEĆA

Nikolina Mužević Željko Pongrac, pravnik kriminalist